|  |  |  |
| --- | --- | --- |
| **Urbár Martin,**  pozemkové spoločenstvo  **Spolok bývalých**  **urbarialistov,**  Lesné spoločenstvo | **Zápis zo zasadnutia**  členov výborov  Urbár Martin, pozemkové spoločenstvo / UMT /  a  Spolku bývalých urbarialistov, lesné spoločenstvo / SBU / | **Číslo 02/2022**  21.3.2022  Strana 1 |

**Miesto a čas :** Zasadačka Urbár Martin, pozemkové spoločenstvo, 21.3.2022 o 15.00 hod.

**Prítomní :** Ing. V. Švehla, Ing. B. Bella, Ing. J. Buchanec,MVDr. J. Varinský

**Prizvaní :** Bc. M. Malek,J. Hlavajová**,** J. SekerášJUDr. V. Menich

Ing. K. Plešková , Ing. J. Kovačková , Ing. A. Porubcová

**Ospravedlnený :** JUDr. I. Steindl

**Program :**

1. Ekonomika / účtovníctvo 2020 - audit a následné kroky …

2. ProSki , a.s. - stanovisko k doručenému návrhu likvidácie pohľadávok

3. Využitie spoločných nehnuteľností - vypovedané nájmy, finálne návrhy ich ďalšieho využitia

4. Obchod / ekonomika ( V.Švehla, J.Sekeráš )

5. Nesplnené úlohy ( V.Švehla )

6. Náhrada za naše pozemky v užívaní mesta MT , dtto Turvod MT ( V.Švehla )

7. Web UMT ps ,  jeho ďalšie využitie resp. obsah . Firemná tabuľa UMT ps.  ( M.Malek )

8. Zámena pozemku : UMT ps vs p.Ladňák , Stráne ( V.Menich )

9. Žiadosť o odpustenie poplatku 10.000 € , p.Ilgo ( V.Menich )

10. Predbežný súhlas k nájmu pozemku , p.Fernandez Silvia , súdny spor ( V.Švehla , J.Buchanec )

11. Nákup traktora s príslušenstvom pre škôlku ( V.Švehla, J.Buchanec )

12. Personálne otázky : výpoveď pani inžinierky T.Stolárikovej a jej náhrada ( V.Švehla )

13. Informácia - dozorná rada ( M.Malek )

14. Stav revízie a aktualizácie zoznamu podielníkov, dtto nájomné zmluvy ( V.Menich , V.Švehla )

15. Rôzne ( V.Menich )

**Prerokované 21.3.2022 :**

Zasadnutie otvoril a viedol predseda UMT Ing. V. Švehla. Privítal prítomných a pokračoval podľa programu.

**1/ Ekonomika / účtovníctvo 2020 - audit**

Ing K Plešková z AT consulting Informovala o Správe nezávislého auditora z auditu účtovnej uzávierky spoločenstva UMT za r. 2020. Zo zistení auditora vyplývajú závažné nedostatky pri vedení účtovníctva – neúplnosť, nezaevidované doklady, nebola vykonaná inventarizácia majetku, záväzkov, pohľadávok a ďalšie, z čoho nezávislý auditor vyvodil záver, že účtovníctvo spoločenstva je neúplné, nesprávne a nepreukázateľné.

Podrobnosti sú uvedené v Správe nezávislého auditora zo 17.2.2022, ktorá tvorí prílohu tejto Zápisnice.

Ďalej informovali Ing. J. Kovačková a Ing. A. Porubcová o rekonštrukcii účtovníctva spoločenstva a nedostatky, ktoré pri rekonštrukcii a kontrole nachádzajú.

Ing. K. Plešková doporučila, aby spoločenstvo podalo daňové priznanie za r. 2021 k 30.6.2022 a do tohto termínu sa budú snažiť vykonať z dostupných podkladov maximum pri rekonštrukcii účtovníctva tak, aby čo najviac zodpovedalo skutočnosti. Po týchto zisteniach bude predložená výboru UMT správa s návrhom na ďalší postup.

Diskusia – všetci prítomní

**Uvedené informácie vzali prítomní členovia na vedomie.**

**2/ ProSki, a.s.**

Ing. V. Švehla otvoril diskusiu k návrhu ProSki,a.s. list zo 6.10.2021 na vyrovnanie nájomného za sezónu 2020/2021. Uvedený list obdržali na oboznámenie členovia výborov pred týmto zasadnutím.

Diskusia – všetci prítomní

Záver – predložený návrh ProSki v takejto forme je pre spoločenstvo neprijateľný a výbory musia v tejto veci hájiť práva a záujmy všetkých členov spoločenstva.

Návrh B.B. – trvať na zaplatení nájmu za sezónu 2020/2021 v plnej výške a súčasne predložiť ProSki návrh na uzavretie Zmluvy na zriadenie vecného bremena v prospech spoločenstva spočívajúce v práve prechodu a prejazdu na ceste na Martinské hole vo vlastníctve ProSki na dobu neurčitú, a to za jednorazovú odplatu rovnú 20% z hodnoty ročného nájomného splatného ProSki za sezónu 2020/2021 s návrhom odpustenia penále z omeškania za platbu nájomného a v tejto forme zaslať písomný návrh ProSki.

**Hlasovanie : súhlas všetci prítomní členovia výborov UMT a SBU**

**3/ Využitie spoločných nehnuteľností**

Ing. V. Švehla informoval, že v súlade s rozhodnutím Výboru zo 14.2.2022 bolo všetkým nájomcom nehnuteľností – stavieb, ktoré boli zo zákona vyčlenené z majetku spoločnej nehnuteľnosti a ktorých správou bol na základe rozhodnutia VZ spoločenstva poverené SBU, zaslané písomné oznámenie o zániku nájmu k 30.6.2022.

Diskusia o ďalšom využití týchto nehnuteľností – všetci prítomní

Záver : predložiť ponuku cez www-stránku spoločenstva, inzeráty a pod. na prenájom týchto nehnuteľností na ďalšie obdobie s tým, aby záujemca predložil svoj vlastný projekt na využitie a obhospodarovanie predmetnej nehnuteľnosti. Na základe predložených návrhov a ponúk, výbor zváži ďalší postup individuálne pre každú nehnuteľnosť samostatne.Výbory poverujú koordináciou a vykonaním tejto úlohy Ing. J. Buchanca , Ing. B.Bellu a Ung:V.Švehlu.

**Hlasovanie : súhlas všetci prítomní členovia výborov UMT a SBU**

**4/ Obchod / ekonomika**

p. J. Sekeráš informoval o

- výsledkoch hospodárenia spoločenstva k 18.3.2022 - predaj 2943 m3 drevnej hmoty, tržby 362 tis.

EUR, pri aktuálnej cene 123,- EUR/m3, v prepočte na m3 spoločenstvo plní plán na 18%

- zvýšený dopyt o palivové drevo , bol vypracovaný nový cenník s cenami navýšenými o + 15%, čo do istej miery sanuje aj nárast nákladov na produkciu

Ing. V. Švehla informoval o

* aktuálnej ekonomickej a finančnej situácii spoločenstva – zvýraznil priaznivý finančný vývoj

**Uvedené informácie vzali prítomní členovia na vedomie.**

**5/ Nesplnené úlohy**

Ing. V. Švehla konštatoval, že úlohy tak, ako boli prijaté Výborom spoločenstva UMT v r. 2021 boli splnené.

**Uvedené informácie vzali prítomní členovia na vedomie.**

**6. Náhrada za naše pozemky v užívaní mesta MT / Turvod**

Ing. V. Švehla informoval o stave rokovaní o náhrade za naše pozemky

* mesto Martin – formou zámeny pozemkov – rieši ukončený nájom pozemkov a JUDr. Steindl pripraví návrh finálneho postupu. Zároveň JUDr.Steindl predrokuje vlastný návrh na zámenu konkrétneho lesného pozemku, po predbežnom súhlase predsedu UMT ps
* Turvod – duplicitné vlastníctvo, Turvod už predložil predbežný návrh konkrétneho pozemku na riešenie dočasnej zámeny a bol predsedom vyzvaný na pokračovanie v riešení tejto starej záležitosti.

**Uvedené informácie vzali prítomní členovia na vedomie.**

**7. Web UMT**

Bc. M. Malek informoval o doterajších skúsenostiach s www stránkou spoločenstva, obsahom, registráciou členov a návštevnosťou, ako aj o možnostiach vylepšenia. Skonštatoval veľmi nízku návštevnosť a tak malú výpovednú hodnotu nášho webu. Stále nedokážeme suplovať písomnú či osobnú komunikáciu s členmi UMT ps. . Je nutné zvýšiť dôraz na komunikáciu počas zhromaždenia, ako overenej formy komunikácie s podielníkmi.

Diskusia všetci prítomní – otázka zverejňovania zápisov zo zasadnutí výborov. Zhoda prítomných členov s ich zverejňovaním na www stránke spoločenstva pri zachovaní zákonných podmienok na ochranu osobných údajov a údajov, tvoriacich predmet obchodného a hospodárskeho tajomstva spoločenstva.

**Uvedené vzali prítomní členovia na vedomie**.

**8/ Zámena pozemku UMT / p.Ladnák**

JUDr. V. Menich informoval o žiadosti p. Františka Ladnáka o zámenu pozemku v jeho vlastníctve parc. čís. 7090/1 o výmere 571 m2 , nezastavaný lesný pozemok

za pozemok spoločenstva parc. čís. 7085 o výmere 56 m2 a časti pozemku par.čís. 7090/2 o výmere 296 m2 lesný pozemok, ktorý má p. Ladnák v nájme a má na ňom postavenú chatu.

Parcely sú susedné.

Zámena parciel je možná, musí však o tom súhlasne rozhodnúť VZ SBU.

p. Ladnák dá vypracovať presný GP pozemkov a potom bude predložená výborom na doporučenie na VZ. Predbežný náčrt v prílohe Zápisnice.

**Uvedenú informáciu vzali prítomní členovia na vedomie.**

**9/ Žiadosť o odpustenie poplatku 10.000 € p.Ilgo**

JUDr. V. Menich informoval o žiadosti p. Mgr. Jána Ilgu v liste z 8.3.2022, kde vzniesol námietky proti návrhu k Dodatku čís. 2 k NZ čís. PS 54-3, kde poukazuje hlavne na dobrú vieru pri podpise NZ v jej pôvodnom znení a administratívne problémy s preklasifikovaním parcely a nepredvídateľné finančné náklady spojené s rekultiváciou pozemku, ktoré si p. Ilgo vyčíslil vo výške cca 20.000,- EUR.

Diskusia všetci prítomní.

Záver : Výbory na svojom zasadnutí dňa 14.2.2022 riešili podobnú žiadosť spoločnosti Atyp Royal a prijali Uznesenie čís. 01/22, podľa ktoréhonie je v kompetencii výboru UMT meniť podmienky stanovené Cenovou smernicou UMT čís. S UMT - 01/2021 na určenie ceny nájmov pre nájomné zmluvy, ktorá bola schválená VZ a odsúhlasiť tak zníženie stanoveného poplatku.

Prítomní členovia konštatovali, že aj pri zohľadnení všetkých argumentov p. Ilgu, nemôže výbor UMT ani v tomto prípade postupovať inak.

**Hlasovanie : súhlas všetci prítomní členovia výborov UMT a SBU**

**10/ Predbežný súhlas k nájmu pozemku p. Fernandez Silvia**

Ing. V. Švehla informoval o žiadosti p. Fernandez Silvia o nájom časti parcely v lokalite Martin Stráne, Horský hotel, ktorý by jej umožnil získanie prístupu na jej pozemok.

Diskusia všetci prítomní. M.M. uviedol, že uvedený problém mu je známy a informoval o možných variantoch riešenia prístupovej cesty v danej lokalite, ktoré sú rozpracované. Členovia výborov sa zhodli, že k žiadosti p. Fernandez zaujmú stanovisko podľa toho, na akom návrhu riešenia prístupovej cesty sa dotknutý vlastníci dohodnú.

**Uvedenú informáciu vzali prítomní členovia na vedomie.**

**11/ Nákup traktora s príslušenstvom pre škôlku**

Ing. V. Švehla predniesol návrh na riešenie pestovných a kultivačných prác v škôlke nákupom nového traktora s príslušenstvom. Po vykonanom prieskume trhu sa ako technicky a cenove najvhodnejší javí

malotraktor zn. Kubota, Typ B1121 v cene 10.408,00 € bez DPH.

Doporučuje členom výborov schváliť nákup tohto stroja, pričom upozornil na skutočnosť, že zhodou náhod výhradným predajcom pre Slovensko je spoločnosť Šupa, ktorej zástupcom pre región Martin je spoločnosť Ing. Ján Buchanec Technik.

**Hlasovanie : súhlas Ing. V. Švehla, Ing. B. Bella, MVDr. J. Varinský**

**zdržal sa Ing. J. Buchanec**

**12/ Personálne otázky - výpoveď pani Ing. T. Stolárikovej a jej náhrada**

Ing. V. Švehla informoval o výpovedi, ktorú poslal právny zástupca Ing. T. Stolárikovej a o predbežných rokovaniach o jej náhrade.

**Uvedenú informáciu vzali prítomní členovia na vedomie.**

**13/ Informácia - Dozorná rada**

Bc. M. Malek informoval o činnosti DR, o plánovanom zasadnutí DR, kde sa okrem iného chcú zaoberať aj možnosťou zavedenia digitalizácie kontroly v spoločenstve.

**Uvedenú informáciu vzali prítomní členovia na vedomie.**

**14/ Stav revízie a aktualizácie zoznamu podielnikov, nájomné zmluvy**

Ing. V. Švehla informoval, že v súlade so zámerom spoločenstva usporiadať zoznamy podielnikov, parciel v, nájomných zmlúv vykonávajú p. D. Borcovan a JUDr. V. Menich inventúru aktualizáciu týchto zoznamov a podrobnejšia informácia bude podaná po jej ukončení. Skonštatoval, že prax zatiaľ jednoznačne potvrdzuje, že revízia a rekonštrukcia zoznamu podielnikov ale aj nájomných zmlúv je nevyhnutná pre ďalšie fungovanie spoločenstva.

**Uvedenú informáciu vzali prítomní členovia na vedomie.**

**15/ Rôzne**

* Towerkom – výbor odsúhlasil ulohu pre V.Menicha predložiť návrh dodatku, v ktorom cena nájmu bude prepočítaná inflačnými koeficientami kalkulovanými od začiatku nájmu a tento predložiť spoločnosti Towercom , ako návrh výboru.
* Výbor bol informovaný, že v nasledujúcich dňoch očakávame dodanie automobilu Buchanka
* Predseda zhodnotil, že nová forma odmeňovania pracovníkov spoločenstva výkony/hodinové sadzby sa osvedčila a odporúča v tejto forme odmeňovania pokračovať
* Výbor skonštatoval potrebu kontroly evidencie žiadostí o nájmy pozemkov

**Uvedené vzali prítomní členovia na vedomie**.

**Zasadnutie členov výboru UMT a SBU z 21.3.2022 :**

1. **vzalo na vedomie** informácie prednesené v jednotlivých bodoch programu
2. **schválilo**

**Uznesenie čís. 05/22**

Spoločenstvo trvá na zaplatení nájmu za sezónu 2020/2021 v plnej výške a súčasne predložiť ProSki návrh Zmluvy na zriadenie vecného bremena v prospech spoločenstva spočívajúce v práve prechodu a prejazdu na ceste na Martinské hole vo vlastníctve ProSki na dobu neurčitú, a to za jednorazovú odplatu rovnú 20% z hodnoty ročného nájomného splatného ProSki za sezónu 2020/2021 s návrhom odpustenia penále z omeškania za platbu nájomného.

Uvedené uznesenie realizovať v spojitosti s bodom 5., zápisnica zo 14.2.22 v rámci spoločných rokovaní UMT ps , Lesy SR , Mesto MT a Pro Ski – príjazdová komunikácia na M.Hole ( vyberanie poplatkov ) .

**Uznesenie čís. 06/22**

Výbory súhlasia, aby ďalšie využitie spoločných nehnuteľností - stavieb bolo riešené formou ponuky cez www-stránku spoločenstva, inzeráty a pod. na prenájom týchto nehnuteľností s podmienkou, aby záujemcovia predložili svoj vlastný projekt na využitie a obhospodarovanie predmetnej nehnuteľnosti.

**Uznesenie čís. 07/22**

K žiadosti Mgr. J. Ilgu - nie je v kompetencii výboru UMT meniť podmienky stanovené Cenovou smernicou UMT čís. S UMT - 01/2021 na určenie ceny nájmov pre nájomné zmluvy, ktorá bola schválená VZ a odsúhlasiť tak zníženie stanoveného poplatku.

**Uznesenie čís. 08/22**

Výbory schvaľujú nákup nového malotraktora zn. Kubota, Typ B1121

v cene cca 10.408,- EUR bez DPH.

**c) uložilo**

**Úloha čís. 05/22**

Realizovať  ponukové konanie na využitie spoločných nehnuteľností - stavieb

Z : Ing. J. Buchec, Ing. B.Bellu. T: 30.6.2022

**Úloha čís. 06/22**

Pripraviť návrh odpovedi ProSki podľa Uznesnia čís. 07/22

Z : JUDr. V. Menich T: 31.3.2022

**Úloha čís. 07/22**

Pripraviť návrh odpovedi Mgr. J. Ilgo podľa Uznesnia čís. 05/22

Z : JUDr. V. Menich T: 31.3.2022

**Úloha čís. 08/22**

Pripraviť návrh dodatku NZ Towercom podľa bodu Rôzne

Z : JUDr. V. Menich T: 31.3.2022

V Martine, 21.3.2022

Ing. V. Švehla

Overil : Ing. B. Bella

Zapísal : V. Menich